Wara dak kollu li għadda minnu l-Poplu Malti matul it-Tieni Gwerra Dinija bit-tbatijiet u t-telf ta' bosta ħajjiet, il-ħajja bdiet ġejja lura bil-mod il-mod għan-nornal. Wieħed minn dawkli mexxew lil-Maltin waqtdan iż- zmien ikraħ tat-Tieni Gwerra Dinija kien il-Gvernatur ta' Malta l-Eċċ. Tiegħu Field Marshal Lord Gort. Dan kien igawdi simpatija kbira minn bosta Maltin tant li nibet il-ħsieb li dan kellu jingħata rikonoxximent għal dak kollu li kien għamel mal-poplu Malti. Għaldaqstant fuq il-ħsieb tal-President Onor. tal- Kazin tal-Banda ''San Filep' ta' Ħaż-Żebbuġ il-Profs Philip Farrugia ġie deċiżli tiġi mogħtijax-Xabla tal-Unur lil dan il-Gvernatur li għaliha kellhom jikkontribwixxu l-Għaqdiet kollha ta' Malta u Għawdex. Bosta Għaqdiet Mużikali flimkien ma' Każini oħra pparteċipaw bl-għotjiet tagħhom bil-kontribuzzjoni ta' żewġ liri, żewġ xelini u tliet soldi. Din is-somma kienet tħallset mis-Soċjetà tagħna nhar is-26 ta' Frar 1943. Dak iż-żmien il- President tas-Soċjetà Filarmonika 'Sliema' kien is-Sur Joseph Attard. Kien hemm b'kollox 65 Soċjetà li għamlu d-donazzjoni tagħhom. Waqt Seduta tal-Kumitat tad- Direzzjoni tat-23 ta' Diċembru 1943 is-Segretarju informa lill-membri tal- Kumitat li din ix-Xabla 'SWORD OF HONOUR',, li kellha tiġi ppreżentata Il-gwarniċ fejn jidher ir-ritratt tal-Gvernatur Lord Gort flimkien mal-ittra ta' ringrazzjament L-Ittra ta' Ringrazzjmanet minn naħa tal-Gvernatur Lord Gort lill-Gvernatur kellha tkun fil-Każin għal 24 siegħa biex tkun tista tintwera lill-membri. Inġiebet fil-Każin fis-26 ta' Jannar 1944. Sar trattament u ttieħdu wkoll Xi ritratti tal-okkażjoni. Uħud minn dawn ir-ritratti kienu ġew mibgħuta lill-Gvernatur li minn naħa tiegħu kien bagħat ittra ta' ringrazzjament iffirmata minnu li llum wieħed jista jaraha fi gwarniċ f'waħda mis-Swali tas-Sede tas-Soċjetà. Kollox kien lest għaċ-Ċerimonja tal-għoti tax- Xabla tal-Unur lill-Gvernatur li kellha ssir f'Ħaż- Żebbuġ. Ġie mfassal programm li għalih minbarra s-Soċjetajiet kollha li kienu taw is-sehem tagħhom, ġew mistiedna wkoll l-ogħla Awtoritajiet tal-Pajjiż. Id-data kienet nhar it-12 ta' Marzu 1944. Iċ-Ċerimonja tant kienet kbira li baqgħet tissemma għal bosta snin. Kienu saru diskorsi tal-okkażjoni, fosthom dak tal-istess Gvernatur Gort li rringrazzja mhux biss lil dawk kollha preżenti iżda wkoll lill-poplu Malti u Għawdxi kollu. F'din iċ-Ċerimonja tal-għoti tax- Xabla lill-Gvernatur Lord Gort il-Każin tal-Banda ''Sliema' kien irrappreżentat minn wieħed mill-erba' Fundaturi tas- Soċjetà, is-Sur Anthonv Grech. Bħalma dejjem għamlet matul is-snin li ilha mwaqqfa, is-Soċjetà Filarmonika ''Sliema' ma qagħditx lura mill-parteċipazzjoni tagħha f'okkażjoni importanti bħal din. Il-Gvernatur Lord Gort qiegħed jippreżenta lill-Prim Imħallef Gorg Borg u Is-Sur Anton Grech, wieħed mill-Fundaturi tas-Soċ.Fil Sliema qiegħed jirrapreżenta lis-Soċjetà waqt l-għoti tax-Xabla tal-Unur lil Lord Gort